Folketing
2004-03-30

Søndergaard spørger om, er jo det, jeg ikke må for formanden, så det tør jeg slet ikke. Hr. Søren Søndergaard er så optaget af, at vi skal nedlægge veto mod det ene og det andet, og det kan jeg godt forstå, når man er hr. Søren Søndergaard, for så kommer man fra Enhedslisten, og så er man godt klar over, at hvis man siger nej tilstrækkelig mange gange, ender man henne i en krog, og så har man aldrig nogen indflydelse. Det er ikke den politik, som Venstre ønsker at følge. Vi vil gerne være med, hvor beslutningerne tages, og derfor vil vi også gerne være med til at gå på kompromis. Derfor er det sjældent, at vi lægger et klart veto ind i forhandlinger, hverken i EU eller i Folketinget.